ai4bharat/Pralekha huggingface dataset:
पर्यटन मंत्रालय
"देखो अपना देश" पहल के अंतर्गत आईआरसीटीसी बाबा साहेब अंबेडकर यात्रा टूर पैकेज संचालित करेगा
7 रात और 8 दिन की ये प्रस्तावित भारत गौरव टूरिस्ट ट्रेन यात्रा दिल्ली से शुरू होगी
आईआरसीटीसी "देखो अपना देश" पहल के अंतर्गत बाबा साहेब अंबेडकर यात्रा टूर पैकेज का संचालन करेगा, जिसमें डॉ. भीम राव अंबेडकर के जीवन से जुड़े कुछ प्रमुख स्थलों को शामिल किया जाएगा। बाबा साहेब अंबेडकर यात्रा की पहली जर्नी अप्रैल 2023 में नई दिल्ली से शुरू होगी। "देखो अपना देश" पहल के तहत रेल मंत्रालय भारतीय रेलवे खानपान एवं पर्यटन निगम  के साथ मिलकर पूरे भारत में कई थीम आधारित सर्किट पर भारत गौरव पर्यटक ट्रेनों का संचालन कर रहा है।
ये 7 रात और 8 दिन की प्रस्तावित भारत गौरव पर्यटक ट्रेन यात्रा दिल्ली से शुरू होगी है और इसका पहला पड़ाव मध्यप्रदेश में डॉ. अंबेडकर नगर  है जो बाबा साहेब की जन्मभूमि  है। फिर ये ट्रेन नागपुर रेलवे स्टेशन तक जाती है जहां पर्यटक नवयान बौद्ध धर्म के पवित्र स्मारक - दीक्षाभूमि की यात्रा के लिए आगे बढ़ते हैं। आगे ट्रेन नागपुर से सांची के लिए रवाना होती है। सांची के दर्शनीय स्थलों में सांची के स्तूप और अन्य बौद्ध स्थलों की यात्रा शामिल है। सांची के बाद वाराणसी अगला गंतव्य है, जहां सारनाथ और काशी विश्वनाथ मंदिर की यात्रा भी शामिल है। अगला और अंतिम गंतव्य स्थल है - गया। वहां पर्यटकों को प्रसिद्ध महाबोधि मंदिर और अन्य मठों के दर्शन के लिए बोधगया के पवित्र स्थल पर ले जाया जाएगा। अन्य महत्वपूर्ण बौद्ध स्थलों राजगीर और नालंदा को भी सड़क मार्ग से कवर किया जाएगा। ये यात्रा अंत में नई दिल्ली में समाप्त होगी। पर्यटकों के पास दिल्ली, मथुरा और आगरा कैंट स्टेशनों पर ट्रेन में चढ़ने/उतरने का विकल्प होगा।
डॉ. बाबा साहेब अंबेडकर, जिन्हें प्यार से "बाबा साहेब" कहा जाता है, वे भारतीय संविधान के मुख्य निर्माता थे। इसके अलावा वे एक प्रसिद्ध न्यायविद, राजनीतिक कार्यकर्ता, मानवविज्ञानी, लेखक, वक्ता, इतिहासकार, अर्थशास्त्री और विद्वान भी थे। अंबेडकर ने अपने पूरे जीवन में अस्पृश्यता जैसी सामाजिक बुराइयों को मिटाने के लिए संघर्ष किया और सामाजिक रूप से पिछड़े वर्गों के अधिकारों के लिए खड़े हुए। आईआरसीटीसी द्वारा डिज़ाइन की गई इस बाबा साहेब अंबेडकर यात्रा का उद्देश्य अंबेडकर के जीवन से जुड़े स्थानों और स्थलों को रेखांकित करना है।
भारत गौरव टूरिस्ट ट्रेन की शुरुआत भारत सरकार की पहल "देखो अपना देश" के अनुरूप घरेलू पर्यटन में विशेष रुचि वाले सर्किटों को बढ़ावा देने के लिए है। ये ट्रेन आईआरसीटीसी द्वारा संचालित की जा रही है और बाबा साहेब अंबेडकर यात्रा के सभी विवरण, और एक विशेष रुचि वाला ट्रेन पैकेज आईआरसीटीसी की वेबसाइट: https://www.irctctourism.com पर उपलब्ध है।
स्वास्थ्य एवं परिवार कल्याण मंत्रालय
आयुष्मान भारत पीएम-जय के 5 साल और आयुष्मान भारत डिजिटल मिशन के 2 साल पूरे होने के अवसर पर आरोग्य मंथन 2023 का आयोजन
राष्ट्रीय स्वास्थ्य प्राधिकरण  नई दिल्ली में दो दिवसीय आरोग्य मंथन कार्यक्रम की मेजबानी करेगा
आयुष्मान भारत प्रधानमंत्री जन आरोग्य योजना  के पांच साल और आयुष्मान भारत डिजिटल मिशन  के दो साल पूरे होने पर राष्ट्रीय स्वास्थ्य प्राधिकरण  और स्वास्थ्य एवं परिवार कल्याण मंत्रालय  'आरोग्य मंथन' कार्यक्रम का आयोजन कर रहा है। नई दिल्ली के विज्ञान भवन में दो दिवसीय कार्यक्रम  के दौरान दोनों योजनाओं से संबंधित चुनौतियों, रुझानों और सर्वोत्तम प्रथाओं पर ज्ञानवर्धक चर्चाओं और विचार-विमर्श का आयोजन होगा।
आरोग्य मंथन 2023 में केंद्रीय स्वास्थ्य एवं परिवार कल्याण मंत्री और रसायन और उर्वरक मंत्री डॉ. मनसुख मांडविया मुख्य भाषण देंगे। एबी पीएम-जय के कार्यान्वयन की पांचवीं वर्षगांठ और एबीडीएम के कार्यान्वयन की दूसरी वर्षगांठ के उपलक्ष्य में राज्य मंत्री  प्रोफेसर एसपी सिंह बघेल, नीति आयोग के सदस्य  डॉ. वी. के. पॉल, सचिव , श्री सुधांश पंत और राष्ट्रीय स्वास्थ्य प्राधिकरण  के मुख्य कार्यकारी अधिकारी  उपस्थित रहेंगे।
राज्य मंत्री , प्रोफेसर एस.पी. सिंह बघेल, 25 सितंबर 2023 को निर्धारित उद्घाटन सत्र की अध्यक्षता करेंगे। उद्घाटन सत्र के दौरान राज्य मंत्री  डॉ. भारती प्रविण पवार वर्चुअल रुप से अपना संबोधन देंगी। इस कार्यक्रम में राज्यों और केंद्र शासित प्रदेशों  के नीति निर्माताओं, स्वास्थ्य सेवा क्षेत्र के राष्ट्रीय विशेषज्ञों के साथ-साथ शिक्षा, थिंक-टैंक, उद्योग और मीडिया के प्रतिनिधियों सहित अन्य गणमान्य व्यक्तियों की सक्रिय भागीदारी होगी।
23 सितंबर 2018 को लॉन्च किए गए आयुष्मान भारत पीएम-जय ने स्वास्थ्य, उत्पादकता और समृद्धि की नई गाथा लिखी है। इस योजना के 5.5 करोड़ लाभार्थी नि: शुल्क अस्पतालों में भर्ती हुए जिस पर सरकार द्वारा 69,000 करोड़ रुपये मूल्य का व्यय किया गया। इस योजना ने न केवल करोड़ों गरीबों और वंचित परिवारों के लिए अच्छा स्वास्थ्य सुनिश्चित किया है, बल्कि उनके परिवारों को स्वास्थ्य देखभाल पर होने वाले विनाशकारी व्यय से भी बचाया है।
27 सितंबर 2021 को लॉन्च की गई एबीडीएम सरकार की एक बहुत ही महत्वाकांक्षी योजना है, जिसका उद्देश्य स्वास्थ्य देखभाल पारिस्थितिकी तंत्र के विभिन्न हितधारकों को जोड़ने वाला एक डिजिटल मार्ग बनाना है। पिछले 2 वर्षों में 45 करोड़ से अधिक आयुष्मान भारत स्वास्थ्य खाते  बनाए गए हैं। इसके अलावा, 30 करोड़ से अधिक स्वास्थ्य रिकॉर्ड इन एबीएचए खातों से जुड़े हुए हैं। योजना का उद्देश्य स्वास्थ्य सेवा वितरण को मजबूत करने के लिए डिजिटल प्रौद्योगिकियों का लाभ उठाना है।
दोनों प्रमुख स्वास्थ्य देखभाल योजनाओं का लक्ष्य भारत में यूनिवर्सल हेल्थ कवरेज  के दृष्टिकोण को प्राप्त करने के लिए सुलभ, उपलब्ध, किफायती और स्केलेबल स्वास्थ्य सेवा प्रदान करना है।
आरोग्य मंथन में एबी पीएम-जय और एबीडीएम के विभिन्न पहलुओं पर व्यावहारिक पैनल चर्चा और इंटरैक्टिव सत्र होंगे। उद्घाटन सत्र के बाद 'यूनिवर्सल हेल्थ कवरेज, कन्वर्जेंस और डिजिटल हेल्थ' पर एक पूर्ण सत्र होगा, इसके अलावा दो प्रमुख योजनाओं के कार्यान्वयन से संबंधित विभिन्न सत्र होंगे। इन सत्रों को एनएचए सोशल मीडिया हैंडल: https://www.youtube.com/@AyushmnaNHA/streams पर लाइव स्ट्रीम किया जाएगा।
एनएचए इस कार्यक्रम के दौरान सर्वश्रेष्ठ प्रदर्शन करने वाले राज्यों और केंद्र शासित प्रदेशों और स्वास्थ्य सुविधाओं को भी सम्मानित करेगा।
आरोग्य मंथन 2023 के बारे में ज्यादा जानकारी यहां अपडेट की जाएगी: https://abdm.gov.in/arogyamanthan2023
राष्ट्रपति सचिवालय
गार्ड अदला-बदली समारोह इस शनिवार से 0800 बजे से 0900 बजे तक आयोजित किया जाएगा
राष्ट्रपति भवन में गार्ड अदला-बदली समारोह, इस शनिवार  से 0900 बजे से 1000 बजे के बजाय 0800 बजे से 0900 बजे तक आयोजित किया जाएगा।
युवा कार्यक्रम एवं खेल मंत्रालय
श्री अनुराग ठाकुर ने हिमाचल प्रदेश में हाफ मैराथन के विजेताओं को सम्मानित किया
केन्द्रीय युवा कार्यक्रमएवं खेल मंत्री श्री अनुराग ठाकुर ने आज हिमाचल प्रदेश में हाफ मैराथन के विजेताओं को सम्मानित किया। इस हाफ मैराथन का आयोजन हिमाचल प्रदेश के राज्यपाल श्री राजेंद्र विश्वनाथ अर्लेकर के मार्गदर्शन मेंभारत सरकार के कार्मिक और प्रशिक्षण विभाग के केन्द्रीय सिविल सेवा सांस्कृतिक तथाक्रीड़ा बोर्ड और यूथ हॉस्टल्स एसोसिएशन ऑफ इंडिया द्वारा किया गया था।
प्रधानमंत्री कार्यालय
प्रधानमंत्री ने उत्तर प्रदेश में एक सड़क हादसे में जान गंवाने वालों के प्रति संवेदना व्यक्त की; प्रधानमंत्री राष्ट्रीय राहत कोष से मुआवजे को मंजूरी
प्रधानमंत्री श्री नरेन्द्र मोदी ने उत्तर प्रदेश के बाराबंकी में हुये एक सड़क हादसे में जान गंवाने वालों के प्रति दु:ख व्यक्त किया है। प्रधानमंत्री ने मृतकों के लिये प्रधानमंत्री राष्ट्रीय राहत कोष से मुआवजे को भी मंजूरी दी है।
प्रधानमंत्री कार्यालय ने अपने ट्वीट में कहा हैः
“उत्तर प्रदेश के बाराबंकी में हुये सड़क हादसे से दु:खी हूं। मृतकों के परिवार वालों के प्रति संवेदनायें। घायलों के लिये प्रार्थना। प्रधानमंत्री राष्ट्रीय राहत कोष से मृतकों के निकटस्थ परिजनों को दो-दो लाख रुपये और घायलों को 50-50 हजार रुपये दिये जायेंगेःप्रधानमंत्री @narendramodi”
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 12.14 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
12,14,44,440
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 12.14 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
नागरिक उड्डयन मंत्रालय
कोविड-19 के खिलाफ लड़ाई में मदद के लिए जम्मू हवाई अड्डे ने 16 लाख से अधिक टीके की खुराक पहुंचाई
हवाई अड्डे द्वारा टीकाकरण अभियान का आयोजन; पहले चरण में 489 लोगों को लगा कोविड का टीका
देश इस वक्त कोरोना महामारी के खिलाफ एक भयंकर युद्ध लड़ रहा है और इस आपदा के वक्त देश के विभिन्न हिस्सों तक कोविड वैक्सीन और अन्य आवश्यक चिकित्सा सामाग्री का समय पर पहुंचना बेहद जरूरी है। इसी आवश्यक चिकित्सा सामाग्री को आसान और बिना किसी रुकावट के पहुंचाने में जम्मू हवाई अड्डा बेहद अहम भूमिका निभा रहा है।
जम्मू हवाई अड्डे के फ्रंटलाइन वारियर्स ने कोविशील्ड और कोवैक्सिन की 16 लाख से अधिक खुराकों को केंद्र शासित प्रदेश जम्मू और कश्मीर के राज्य टीकाकरण विभाग के प्रतिनिधियों को सौंपा है। हवाईअड्डा प्रभावी रूप से यात्रियों के लिए एक सुरक्षित यात्रा अनुभव सुनिश्चित कर रहा है। स्वास्थ्य और परिवार कल्याण मंत्रालय के मानक संचालन उपायों  के अनुसार हवाई अड्डे को विभिन्न तरीकों से यात्रियों के एक स्वच्छ हवाई अड्डा और कर्मचारियों के लिए सुरक्षित कार्यस्थल बनाया गया है। इसके अलावा आने वाले सभी यात्रियों की कोविड-19 जांच के लिए स्वास्थ्य विभाग को सभी सुविधाएं मुहैया कराई जा रही हैं।
जम्मू हवाई अड्डे ने जिला प्रशासन के सहयोग से जम्मू कैंट सतवती के जीबी पंत अस्पताल में टीकाकरण कैंप का आयोजन किया है। जम्मू-कश्मीर सरकार के राष्ट्रीय स्वास्थ्य मिशन के तहत प्राथमिकता समूह के रूप में भारतीय विमानपत्तन प्राधिकरण के कर्मचारियों और हवाई अड्डे के हितधारकों के लिए इस कैंप का आयोजन हुआ। इसके तहत पहले चरण में 489 से अधिक लोगों का टीकाकरण किया जा चुका है। इसके अलावा टीकाकरण अभियान के दूसरे चरण में बाकी कर्मचारियों और उनके आश्रित परिवार के सदस्यों के लिए भी टीकाकरण अभियान चलाया जाएगा। हवाई अड्डे के सुरक्षा स्टाफ  के लगभग 300 कर्मचारियों को पहले ही टीका लगाया जा चुका है।
यात्रियों के बीच कोविड-19 के उचित व्यवहार के बारे में जागरूकता पैदा करने के लिए जम्मू हवाई अड्डे पर नियमित रूप से एफआईडीएस, बैनर, पोस्टर के माध्यम से निर्देशों का प्रदर्शन और पब्लिक एड्रेस सिस्टम के माध्यम से सूचना की घोषणा की जा रही है।
प्रधानमंत्री कार्यालय
आज तुर्किए में आये भूकंप से निपटने के लिए हर संभव सहायता प्रदान करने के प्रधानमंत्री के निर्देश के आलोक में, प्रधानमंत्री कार्यालय में तत्काल राहत उपायों पर चर्चा के लिए बैठक हुई
तुर्किए गणराज्य सरकार के समन्वय से, राहत सामग्री के साथ खोज और बचाव दल तथा चिकित्सा दल तुर्किए जायेंगे
आज तुर्किए में आए भूकंप से निपटने के लिए हर संभव सहायता प्रदान करने के प्रधानमंत्री श्री नरेन्द्र मोदी के निर्देश के आलोक में, प्रधानमंत्री के प्रधान सचिव डॉ. पी. के. मिश्रा ने तत्काल राहत उपायों पर चर्चा करने के लिए साउथ ब्लॉक में एक बैठक की। यह निर्णय लिया गया कि तुर्किए गणराज्य की सरकार के समन्वय से, राहत सामग्री के साथ एनडीआरएफ के खोज और बचाव दलों एवं चिकित्सा दलों को तुरंत भेजा जाएगा।
विशेष रूप से प्रशिक्षित डॉग स्क्वॉड और आवश्यक उपकरणों के साथ 100 कर्मियों वाली एनडीआरएफ की दो टीमें खोज और बचाव कार्यों के लिए भूकंप प्रभावित क्षेत्र में जाने के लिए तैयार हैं। आवश्यक दवाओं के साथ प्रशिक्षित डॉक्टरों और पैरामेडिकल कर्मियों वाली चिकित्सा टीमें भी तैयार की जा रही हैं। तुर्किए गणराज्य सरकार, अंकारा स्थित भारतीय दूतावास तथा इस्तांबुल स्थित महावाणिज्य दूतावास के कार्यालय के समन्वय से राहत सामग्री भेजी जाएगी।
बैठक में कैबिनेट सचिव एवं गृह मंत्रालय, एनडीएमए, एनडीआरएफ, रक्षा, विदेश मंत्रालय, नागरिक उड्डयन और स्वास्थ्य एवं परिवार कल्याण मंत्रालयों के प्रतिनिधियों ने भाग लिया।
एमजी / एएम / जेके /वाईबी
(
रक्षा मंत्रालय
रक्षा सचिव ने डीजीएनसीसी डिजिटल फोरम की शुरुआत की
रक्षा सचिव डॉ. अजय कुमार ने आज नई दिल्ली में डीजीएनसीसी डिजिटल फोरम की शुरुआत की। डीजीएनसीसी वेबसाइट पर स्थापित यह डिजिटल फोरम देशभर के राष्ट्रीय कैडेट कोरों के लिए एनसीसी से जुड़ी विभिन्न गतिविधियों के बारे में उनके अनुभवों को साझा करने हेतु एक मंच प्रदान करेगा।
इस अवसर पर रक्षा सचिव ने कहा कि यह फोरम एनसीसी कैडेटों को एनसीसी के प्रशिक्षण, समाज सेवा तथा सामुदायिक विकास और खेल एवं साहसिक गतिविधियों के साथ-साथ राष्ट्रीय सुरक्षा, राष्ट्रीय एकता तथा राष्ट्र निर्माण से संबंधित अन्य मुद्दों पर अपने अनुभवों, विचारों एवं सुझावों को साझा करने में मदद करेगा।
डॉ. अजय कुमार ने ‘योगदान अभियान’के दौरान महामारी के विरुद्ध लड़ाई में विभिन्न कार्यों को पूरा करके अग्रणी कोरोना योद्धाओं के रूप में एक लाख से अधिक एनसीसी कैडेटों के योगदान की भी सराहना की। उन्होंने कहा कि एनसीसी अपने कैडेटों को आत्मानुशासन, धर्मनिरपेक्ष विचारों, भाई-चारे तथा नि:स्वार्थ सेवा की सोच से ओतप्रोत करता है, जो इन कैडेटों को जीवन के सभी क्षेत्रों में विशिष्टता प्राप्त करने के लिए प्रेरित करता है।
एनसीसी का यह डिजिटल फोरम प्रधानमंत्री श्री नरेन्द्र मोदी के डिजिटल भारत के दृष्टिकोण के अनुसार एनसीसी के डिजिटलीकरण की दिशा में एक सकारात्मक कदम है। एनसीसी कैडेटों के लिए अन्य कैडेटों तथा आम लोगों के साथ उनके अनुभवों और सुझावों को साझा करने तथा प्रचारित करने में यह डिजिटल फोरम काफी उपयोगी साबित होगा।
इस अवसर पर एनसीसी के महानिदेशक लेफ्टिनेंट जनरल राजीव चोपड़ा और डीजीएनसीसी मुख्यालय के अन्य वरिष्ठ असैन्य एवं सैन्य अधिकारी भी उपस्थित थे।
रक्षा मंत्रालय
एलसीए तेजस ने गोवा तट से विजुअल रेंज के आगे हवा से हवा में मार करने वाली स्वदेशी अस्त्र मिसाइल का सफलतापूर्वक परीक्षण किया
हल्के लड़ाकू विमान  एलएसपी-7 तेजस ने 23 अगस्त, 2023 को गोवा के तट पर स्वदेशी बियॉन्ड विजुअल रेंज  हवा से हवा में मार करने वाली मिसाइल अस्त्र का सफलतापूर्वक परीक्षण किया। इस मिसाइल का परीक्षण लगभग 20,000 फीट की ऊंचाई पर सफलतापूर्वक किया गया। परीक्षण से संबंधित सभी उद्देश्यों को पूरा किया गया और यह एक आदर्श और सटीक लॉन्च था।
परीक्षण प्रक्षेपण की निगरानी एयरोनॉटिकल डेवलपमेंट एजेंसी , रक्षा अनुसंधान और विकास संगठन , हिंदुस्तान एयरोनॉटिक्स लिमिटेड  के परीक्षण निदेशक और वैज्ञानिकों के साथ-साथ सेंटर फॉर मिलिट्री एयरवर्दीनेस एंड सर्टिफिकेशन  और वैमानिकी गुणवत्ता आश्वासन  महानिदेशालय के अधिकारियों द्वारा की गई थी। विमान की निगरानी चेज़ तेजस ट्विन सीटर विमान से भी की गई।
अस्त्र, एक अत्याधुनिक बीवीआर हवा से हवा में मार करने वाली मिसाइल है जो अत्यधिक कलाबाजी वाले सुपरसोनिक हवाई लक्ष्यों को भेदने और नष्ट करने में सक्षम है। इसे रक्षा अनुसंधान और विकास प्रयोगशाला , अनुसंधान केंद्र इमारत  और अन्य प्रयोगशालाओं द्वारा डिजाइन और विकसित किया गया है। डीआरडीओ का घरेलू तेजस लड़ाकू विमान से स्वदेशी अस्त्र बीवीआर परीक्षण 'आत्मनिर्भर भारत' की दिशा में एक बड़ा कदम है।
रक्षा मंत्री श्री राजनाथ सिंह ने तेजस-एलसीए से मिसाइल के सफल परीक्षण के लिए एडीए, डीआरडीओ, सेमिलैक, डीजी-एक्यूए और उद्योग को बधाई दी है। उन्होंने कहा कि इस प्रक्षेपण से तेजस की युद्धक क्षमता में उल्लेखनीय वृद्धि होगी और आयातित हथियारों पर निर्भरता कम होगी।
रक्षा विभाग  के सचिव और डीआरडीओ के अध्यक्ष ने भी सफल प्रक्षेपण में शामिल टीमों को बधाई दी है।
रक्षा मंत्रालय
एनसीसी के महाननिदेशक ने आज अखिल भारतीय थल सैनिक शिविर 2023 का उद्घाटन किया
एनसीसी के महानिदेशक लेफ्टिनेंट जनरल गुरबीरपाल सिंह ने आज करियप्पा परेड ग्राउंड, दिल्ली कैंट में अखिल भारतीय थल सैनिक शिविर का औपचारिक उद्घाटन किया। सभी राज्यों और केंद्र शासित प्रदेशों को कवर करने वाले 17 एनसीसी निदेशालयों से लगभग 1,547 कैडेट  इस शिविर में भाग ले रहे हैं। 19 सितंबर से शुरू हुए 12-दिवसीय शिविर के दौरान, कैडेट निशानेबाज़ी, बाधा प्रशिक्षण, मानचित्र पढ़ना और अन्य पेशेवर प्रशिक्षण प्रतियोगिताओं में प्रतिस्पर्धा करेंगे।
इस अवसर पर बोलते हुए, एनसीसी के महा निदेशक ने इस प्रतिष्ठित शिविर में कैडेटों का स्वागत किया और कहा कि इससे उन्हें रोमांच, अनुशासन एव सम्मान से भरे जीवन का अनुभव मिलेगा, जिससे उनके अंदर नेतृत्व और सौहार्द की भावना पैदा होगी। उन्होंने कहा कि शिविर का उद्देश्य सैन्य विंग प्रशिक्षण के मुख्य पहलुओं से परिचित कराना, प्रतिस्पर्धी भावना पैदा करना और भाग लेने वाले कैडेटों के बीच अनुशासन, नेतृत्व एवं राष्ट्रीय एकता की भावना को बढ़ावा देना है।
रक्षा मंत्रालय
सीमा सड़क संगठन के जवान कोविड-19 का साहस के साथ मुकाबला करते हुए पुल बनाने, बर्फ हटाने के कार्य में जुटे
कोविड-19 के खतरे का बहादुरी से सामना करते हुए, सीमा सड़क संगठन  के जवान दापोरिजो पुल  को बदलने के लिए लगातार कार्य कर रहे हैं, जो अरूणाचल प्रदेश के ऊपरी सुबनसिरी जिले के सभी 451 गांवों में संचार लाइनों को बहाल करने और चीन सीमा पर स्थित सुरक्षा बलों की एकमात्र जीवन रेखा है। 23 बीआरटीएफ / परियोजना अरुणांक के जवान, स्थानीय प्रशासन के विशेष अनुरोध पर, जोर-शोर से काम कर रहे हैं जबकि मौजूदा पुल जीर्ण-शीर्ण अवस्था में है। बीआरओ ने एक बयान में कहा कि वह सभी आवश्यक एहतियाती उपायों के साथ पहले से निर्धारित तारीख तक संचार की इस महत्वपूर्ण रेखा को खोलने के लिए दृढ़ संकल्प है।
इस बीच, बीआरओ खराब मौसम और कोविड 19 के खतरे के बावजूद वर्तमान में देश के उत्तरी भाग मनाली - लेह अक्ष रेखा पर बर्फ हटाने के काम में दिन-रात लगा हुआ है ताकि समय सीमा से पहले लाहौल घाटी और लद्दाख को राहत मिल सके। वर्तमान में रोहतांग दर्रा और बरलाचला दर्रे से बर्फ हटाने के काम में चार टीमें लगी हुई हैं। यह पहला मौका है, जब बीआरओ के जवानों को बरलाचला दर्रे से बर्फ हटाने के लिए सरचू की ओर से हवाई मार्ग से सरचू के लिए भेजा गया है।
सीमा सड़क संगठन, रक्षा मंत्रालय की एक महत्वपूर्ण शक्ति है, यह सशस्त्र बलों की रणनीतिक आवश्यकताओं को पूरा करने में सहायता करने के लिए दुर्गम और दूर दराज के सीमावर्ती क्षेत्रों में निर्माण कार्य करता है और इन स्थानों में सड़कों को दुरूस्त रखने में महत्वपूर्ण भूमिका निभाता है।
प्रधानमंत्री कार्यालय
प्रधानमंत्री ने ‘वसुधैव कुटुंबकम’ पर केंद्रीय मंत्री डॉ. महेंद्र नाथ पांडेय का लेख साझा किया
प्रधानमंत्री श्री नरेन्द्र मोदी ने ‘वसुधैव कुटुम्बकम’ के दर्शन पर केंद्रीय भारी उद्योग मंत्री डॉ.महेंद्र नाथ पांडे का लेख साझा किया है।
केंद्रीय भारी उद्योग मंत्री डॉ. महेंद्र नाथ पांडेय के एक ट्वीट को साझा करते हुए प्रधानमंत्री कार्यालय ने ट्वीट किया;
"केंद्रीय मंत्री श्री @DrMNPandeyMP लिखते हैं कि भारत हमेशा से 'वसुधैव कुटुम्बकम' और विश्व बंधुत्व का पथप्रदर्शक रहा है।"
रेल मंत्रालय
अंतर्राष्ट्रीय और राष्ट्रीय स्तर पर भारतीय रेल के खिलाड़ियों की 2019 में उपलब्धियां
भारतीय रेल के खिलाड़ियों ने वर्ष 2019 में राष्ट्रीय और अंतर्राष्ट्रीय स्तर पर शानदार प्रदर्शन करने और पदक जीतकर खुद के साथ-साथ भारतीय रेल को भी गौरवान्वित किया है।
भारतीय रेल के खिलाड़ियों को 2019-20 के दौरान निम्नलिखित राष्ट्रीय खेल पुरस्कारों से सम्मानित किया गया है: -
|
|
क्रं.सं.
|
|
खिलाड़ियों के नाम
|
|
खेल
|
|
पुरस्कार
|
|
जोन
|
|
1
|
|
श्री बजरंग पुनिया
|
|
कुश्ती
|
|
राजीव गांधी खेल रत्न
|
|
एनआर
|
|
2
|
|
श्री एस. भास्करन
|
|
बॉडी बिल्डिंग
|
|
अर्जुन पुरस्कार
|
|
एसआर
|
|
3
|
|
सुश्री सोनिया लाथेर
|
|
बॉक्सिंग
|
|
अर्जुन पुरस्कार
|
|
एनडब्ल्यूआर
|
|
4
|
|
श्री चिंगलसेना सिंह कंगुजम
|
|
हॉकी
|
|
अर्जुन पुरस्कार
|
|
एनडब्ल्यूआर
|
||
||
||
||
|
|
|
5
|
|
सुश्री पूनम यादव
|
|
क्रिकेट
|
|
अर्जुन पुरस्कार
|
|
एनसीआर
|
|
6
|
|
श्री नीतेन किरताने
|
|
टेनिस
|
|
ध्यानचन्द्र पुरस्कार
|
|
सीआर
भारतीय रेल की टीम राष्ट्रीय स्तर पर, 11 खेलों में राष्ट्रीय प्रतियोगिता खिताब जीती और 06 में उपविजेता रहीं और 23 खेलों में से 02 खेलों में तीसरे स्थान पर रहीं।
अंतर्राष्ट्रीय स्तर पर, पहलवानों- श्री रवि कुमार , श्री बजरंग पुनिया  और सुश्री विनेश फोगट  ने 24 जुलाई, 2020 से 9 अगस्त, 2020 तक टोक्यो  में होने वाले टोक्यो ओलंपिक खेलों 2020 के लिए क्वालीफाई कर लिया है।
06.07.2019 से 14.07.2019 तक अपिया  में आयोजित राष्ट्रमंडल सीनियर  चैंपियनशिप में भारतीय रेलवे के भारोत्तोलकों - सुश्री झीली दलबहेरा  ने स्वर्ण पदक जीता, सुश्री एस. मीराबाई चानू  ने स्वर्ण पदक जीता, सुश्री एम. संतोषी  ने रजत पदक जीता, सुश्री मिश्री हलदर  ने स्वर्ण पदक जीता, श्री आर.वी. राहुल  ने रजत पदक और श्री परदीप सिंह  ने स्वर्ण पदक जीता।
श्री स्वप्निल धोपड़े  शतरंज खिलाड़ी ने 30.06.2019 से 07.07.2019 तक दिल्ली में आयोजित राष्ट्रमंडल शतरंज चैंपियनशिप में कांस्य पदक जीता।
21.04.2019 से 24.04.2019 तक दोहा  में आयोजित 23 वीं एशियाई एथलेटिक्स प्रतियोगिता में सुश्री चित्रा पी.यू.   गोल्ड मेडल जीता, सुश्री अनु रानी   ने रजत पदक जीता, श्री अजय कुमार सरोज   ने रजत पदक और सुश्री पारुल चौधरी   मीटर) ने कांस्य पदक जीता।
23.04.2019 से 28.04.2019 तक जियान  में आयोजित एशियाई कुश्ती प्रतियोगिता में ग्रीको रोमन खिलाड़ी - पहलवान श्री सुनील कुमार  ने रजत पदक और फ्री स्टाइल  खिलाड़ी जीते - श्री बजरंग पुनिया  ने स्वर्ण पदक जीता, श्री परवीन राणा  ने रजत पदक जीता, श्री राहुल अवारे  ने कांस्य पदक जीता, श्री सत्यव्रत कादयान  ने कांस्य पदक, श्री सुमित  कांस्य पदक, सुश्री विंदेश फोगट  ने कांस्य पदक, सुश्री साक्षी मलिक  ने कांस्य पदक और सुश्री दिव्या काकरान  ने कांस्य पदक जीता।
सुश्री झीली डलाबेहेरा  ने 17 से 29 अप्रैल, 2019 तक चीन के निंगबो में आयोजित एडब्ल्यूएफ सीनियर एशियन वेटलिफ्टिंग प्रतियोगिता में रजत पदक जीता।
सुश्री सोनिया  और श्री आशीष  ने 23.04.2019 से 28.04.2019 तक जियान चीन में आयोजित एशियन  मुक्केबाजी प्रतियोगिता में कांस्य पदक जीता।
सुश्री प्रणति नायक  जिम्नास्टिक खिलाड़ी ने 19 से 22 जून, 2019 तक उलानबटार  में आयोजित 8वीं सीनियर एशियाई जिम्नास्टिक प्रतियोगिता में कांस्य पदक जीता।
भारतीय रेल वॉलीबॉल  टीम ने एल्बेना बुल्गारिया में 24 से 29 अगस्त, 2019 तक आयोजित 17 वीं यूएसआईसी  वॉलीबॉल चैंपियनशिप में स्वर्ण पदक जीता।
10 से 13 सितंबर, 2019 तक चेक गणराज्य के ट्रॉटनोव में आयोजित चैंपियनशिप में भारतीय रेलवे एथलेटिक्स  टीमों ने 17वीं यूएसआईसी पुरुष और 14वीं यूएसआईसी महिला  एथलेटिक्स टीम प्रतियोगिता जीती।
कृषि एवं किसान कल्याण मंत्रालय
भारतीय कृषि अनुसंधान परिषद ने इस वर्ष पशुधन और कुक्कुट की रिकॉर्ड 15 नई देसी नस्लों के पंजीकरण को मंजूरी दी है
केन्द्रीय कृषि एवं किसान कल्याण मंत्री श्री राधामोहन सिंह कृषि भवन, नई दिल्ली में ब्रीड रजिस्ट्रेशन प्रमाण पत्रों के वितरण समारोह में उपस्थित हैं
• पशु नस्लों का पंजीकरण देश की जैव विविधता से संबंधित दस्तावेजीकरण में एक महत्वपूर्ण कदम।
• गोवंश और भैंसों की मूल नस्लों के संरक्षण के लिए 20 गोकुल ग्राम स्थापित।
केन्द्रीय कृषि एवं किसान कल्याण मंत्री श्री राधामोहन सिंह ने कृषि भवन, नई दिल्ली में ब्रीड रजिस्ट्रेशन प्रमाण पत्रों के वितरण समारोह को संबोधित किया और कहा कि भारतीय कृषि अनुसंधान परिषद  ने इस वर्ष पशुधन और कुक्कुट की रिकॉर्ड 15 देसी नस्लों को पंजीकृत किया है और अब वर्ष 2014 से लेकर वर्ष 2018 तक पंजीकृत नई नस्लों की कुल संख्या 40 हो गई है। इस अवसर पर केन्द्रीय कृषि एवं किसान कल्याण राज्य मंत्री श्री परषोत्तम रुपाला, श्रीमती कृष्णा राज और श्री गजेन्द्र सिंह शेखावत मौजूद थे।
उन्होंने कहा कि वर्ष 2010 से अब तक 55 नई पंजीकृत नस्लों में से 40 नई नस्लों को केवल चार वर्षों  के दौरान पंजीकृत किया गया, जबकि वर्ष 2010-13 के दौरान सिर्फ 15 नई नस्लों का पंजीकरण हुआ था। उन्होंने इस बात पर खुशी जताई कि हर साल नई पंजीकृत नस्लों की संख्या बढ़ रही है।
उन्होंने बताया कि हाल ही में पंजीकृत 15 नस्लों में गोवंश की दो नस्लें , भैंस की तीन नस्लें , बकरी की छह नस्लें  और एक भेड़ , एक सुअर , एक गधा  और एक कुक्कुट  शामिल हैं।
श्री सिंह ने बताया कि ये देसी नस्लें गर्मी सहिष्णुता, रोग प्रतिरोध क्षमता और कम चारे पर भी उत्पादन देने के लिए प्रसिद्ध हैं। पशु नस्लों की पहचान और पंजीकरण देश की जैव विविधता से संबंधित दस्तावेजीकरण में एक महत्वपूर्ण कदम है। इससे पशु नस्लों को उचित मूल्य प्रदान करने, उनके सुधार के लिए सरकार के विभिन्न विकास कार्यक्रमों को शुरू करने एवं देश की जैव विविधता को संरक्षित करने में मदद मिलेगी। भारत में विश्व भर के कुल गोवंश का लगभग 15%, भैंस का 57%, बकरी का 17%, भेड़ का 7% और कुक्कुट का 4.5% है। अभी भी दूरदराज के क्षेत्रों में अधिक शुद्ध रूप में अनेक नस्लों की संभावना है जिनका आने वाले समय में मूल्यांकन करने की आवश्यक्ता है।
उन्होंने कहा कि नई नस्लों की पहचान के साथ-साथ वर्तमान नस्लों का सुधार, संवर्धन और संरक्षण भी महत्वपूर्ण है। इसके मद्देनजर देसी नस्लों के सुधार और संरक्षण के लिए विभिन्न कार्यक्रम शुरू किए गए हैं। राष्ट्रीय गोकुल मिशन के तहत स्वदेशी नस्लों के सुधार और संरक्षण के लिए 2000 करोड़ रुपये से अधिक की राशि आवंटित की गई है। गोवंश और भैंसों की मूल नस्लों के संरक्षण के लिए 2 राष्ट्रीय कामधेनु प्रजनन केंद्र और 20 गोकुल ग्राम स्थापित किए गए हैं। इसके साथ ही देश के विभिन्न क्षेत्रों में स्थित 20 भ्रूण स्थानांतरण और आईवीएफ प्रयोगशालाएं स्थापित की गई हैं, जो 3000 उच्च जेनेटिक गुणों वाले सांड तैयार करेंगी। इसके अतिरिक्त राष्ट्रीय बोवाइन जीनोमिक सेंटर कम अवधि में स्वदेशी नस्लों के दूध उत्पादन हेतु आनुवांशिक सुधार करने के लिए सरकार की एक नई पहल है।
अपने सम्बोधन के आखिर में कृषि मंत्री ने पशुधन नस्ल पंजीकरण के सभी हितधारकों को बधाई देते हुए इस अमूल्य पशु संसाधनों का उपयोग और संरक्षण करने के लिए भारतीय कृषि अनुसंधान परिषद, केंद्रीय और राज्य पशुपालन विभाग तथा किसान सहित अन्य पशु हितधारकों को आपस में मिलकर कार्य करने का आह्वान किया।